Bezengio Siena
Bezengio Siena (gruz. ბეზენგის კედელი, rus. Безенгийская стена, karač. Бызынгы къабыргъа) – Didžiojo Kaukazo kalnų masyvas, pasižymintis stačiais šlaitais ir aštriabriaunėmis viršūnėmis. Ilgis 12 km. Yra Vandenskyros kalnagūbryje, Bezengio kalnų rajone (Rusija, Kabardos Balkarija, pasienyje su Gruzija). Sudaro šios viršukalnės: Dychtau (5204 m), Lialveras (4350 m), Gestola (4860 m), Šoty Rustavelio viršūnė (4960 m), Džangitau (5051 m), Šchara (5068 m). Šiauriniuose šlaituose prasideda Bezengio ledynas. Bezengio Siena yra populiari alpinizmo sritis.